Aurélien Tchouaméni

Aurélien Djani Tchouaméni (sündinud 27. jaanuaril 2000 Rouenis) on Prantsusmaa jalgpallur, kes mängib kaitsva poolkaitsjana Hispaania kõrgliigaklubis Madridi Real ja Prantsusmaa jalgpallikoondises.

Ta alustas klubikarjääri Bordeaux' Girondinsis, mille noorteakadeemiaga liitus ta 2011. aastal. Klubi põhimeeskonnas debüteeris ta 2018. aastal.

2020. aasta jaanuaris sõlmis ta nelja ja poole aasta pikkuse lepingu kõrgliigaklubiga Monaco."Aurélien Tchouaméni quitte Bordeaux et signe à Monaco jusqu'en 2024". lequipe.fr. 30.1.2020. Vaadatud 6.6.2022 Hooaegadel 2020/21 ja 2021/22 valiti Tchouaméni Prantsusmaa kõrgliiga hooaja sümboolsesse koosseisu. Hooajal 2020/21 valiti ta lisaks Prantsusmaa kõrgliiga hooaja parimaks noormängijaks.

2022. aasta juulis siirdus ta Madridi Reali, kellega sõlmis kuueaastase lepingu.

Prantsusmaa jalgpallikoondises tegi Tchouaméni debüüdi 1. septembril 2021 MM-i valikmängus Bosnia ja Hertsegoviina vastu. Koondises lõi ta oma esimese värava 25. märtsil 2022 sõprusmängus Elevandiluuranniku vastu.

 Viited 

 Välislingid 

 Profiil Madridi Reali kodulehel

Kategooria:Prantsusmaa jalgpallurid
Kategooria:Bordeaux' Girondinsi jalgpallurid
Kategooria:AS Monaco FC jalgpallurid
Kategooria:Real Madrid CF mängijad
Kategooria:Ligue 1 mängijad
Kategooria:La Liga mängijad
Kategooria:Sündinud 2000